
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 110
[bookmark: _Hlk216868933]privind aprobarea introducerii unor taxe speciale pentru autovehiculele cu masa maximă autorizată de peste 7,5 tone care tranzitează drumurile comunale și alte drumuri aflate în proprietatea Comunei Golăiești precum și aprobarea achiziționării de echipamente și servicii în vederea implementării procesului de autorizare

Consiliul Local al comunei Golăiești, județul Iași, întrunit în ședința ordinară din data de 22.12.2025;
[bookmark: _Hlk216868959]Luând în dezbatere proiectul de hotărâre și referatul de aprobare prezentate de dl. Primar – Manoliu Costel,
	Având în vedere:
· Raportul de specialitate al Compartimentului economico-financiar;
· Avizul comisiilor de specialitate pe domenii de activitate ale Consiliului Local al comunei Golăiești; 
· Art. 1 alin. (1), Art. 2 alin. (1) lit. h), Art. 454 lit. g),  din Legea Nr. 227/2015 privind Codul Fiscal cu modificările și completările ulterioare;
· Art. 1 alin. (1), Art. 30, din Legea nr. 273/29.06.2006 cu modificările și completările ulterioare;
· Prevederile Ordonanței de Urgență a Guvernului nr. 43/1997, privind regimul drumurilor republicată și actualizată;
· Prevederile Ordonanței de Urgență a Guvernului nr. 195/2002, privind circulația pe drumurile publice, actualizată;
· Hotărârea Guvernului nr. 1.391/2006, pentru aprobarea Regulamentului de aplicare a OUG 195/2002;
· Ordonanței Guvernului nr. 2/2001 privind regimul juridic al contravențiilor, cu modificările și completările ulterioare;
· Art. 863, art. 881, art. 885 alin. (1) și art. 888 din Legea nr. 287/2009 (Codul Civil) republicat;
· Prevederile art. 286-Anexa nr. 4, alin. (4) din O.U.G. nr. 57/03.07.2019, privind Codul Administrativ;
· Prevederile Legii nr. 98/2016 privind achizițiile publice;
În temeiul prevederilor art.139, alin.(1), alin.(3), lit.,,g” și ale art.196, alin.(1), lit.,,a” din O.U.G. nr. 57/03.07.2019, privind Codul administrativ,

HOTĂRĂȘTE:
Art.1. (1) Se aprobă introducerea unor taxe speciale pentru autovehiculele cu masa maximă autorizată de peste 7,5 tone care tranzitează drumurile comunale și alte drumuri aflate în proprietatea Comunei Golăiești.
(2) Cuantumul/Valoarea taxelor pentru eliberarea autorizațiilor de tranzitare a drumurilor comunale și a altor drumuri aflate în proprietatea Comunei Golăiești, se vor stabilii ulterior prin Hotărâre a Consiliului Local.
	Art.2. Restricționarea accesului vehiculelor peste limita de tonaj stabilită, instalarea de indicatoare de restricție, Regulamentul pentru eliberarea și folosirea autorizațiilor de acces pentru trafic greu-pentru stabilirea condițiilor de acces al autovehiculelor cu masa maximă autorizată de peste 7,5 tone, și alte prevederi cu privire la taxele speciale privind traficul greu se vor stabilii ulterior prin Hotărâre a Consiliului Local în conformitate cu normele aplicabile în vigoare.
	Art.3. Se aprobă alocarea din bugetul local a sumei de 26.000 Lei în vederea achiziționării de servicii și echipamente necesare monitorizării traficului greu de pe raza comunei Golăiești.
	Art.4. Se aprobă alocarea din bugetul local a sumei de 51.500 Lei în vederea achiziționării de servicii de dezvoltare și implementare aplicație software personalizată Web+Mobile pentru emiterea autorizațiilor de acces autovehicule trafic greu care solicită autorizația de tranzitare pe raza comunei Golăiești.
	Art.5. În vederea încheierii contractelor de servicii și echipamente necesare monitorizării traficului greu de pe raza comunei Golăiești și de servicii de dezvoltare și implementare aplicație software personalizată Web+Mobile pentru emiterea autorizațiilor de acces autovehicule trafic greu care solicită autorizația de tranzitare pe raza comunei Golăiești, Serviciul Achiziții Publice va efectua demersurile necesare în vederea aplicării procedurii privind achiziția serviciilor prevăzute la Art. 3 și Art. 4 din prezenta Hotărâre.
	Art.6. Se împuternicește Primarul Comunei Golăiești în vederea semnării contractelor prevăzute la Art. 3 și Art. 4 din prezenta Hotărâre.
Art.7. Secretarul general al comunei va face publică prezenta hotărâre prin afișaj și o va comunica persoanelor și instituțiilor interesate.

Dată astăzi, 22.12.2025
[bookmark: _Hlk185423845]                                                                                                                        CONTRASEMNEAZĂ,
PREȘEDINTE DE ȘEDINȚĂ,                            SECRETAR GENERAL AL COMUNEI,  
CIBOTARU DUMITRU                                      Delegat, MICU ELENA - ALEXANDRA               

